== Æresbevisninger ==
Allerede under Frederik IV var Danneskiold-Samsøe på en tid, da han ellers havde ondt ved at arbejde sig frem, blevet [[Dannebrogordenen|Dannebrogsridder]] ([[1722]]), hvad der vel altså er blevet opfattet som en æresbevisning, der ikke kunne nægtes ham, en konges sønnesøn. Christian VI synes at have haft en egen smag med hensyn til sine hædersbevisninger. I det mindste lod han ved [[Gammel Dok|dokkens indvielse]] Danneskiold-Samsøe kun få en sølvmedalje, medens hver af Konseillets medlemmer fik en guldmedaille. Senere skænkede han ham efter en af anklagerne imod ham som et oprejsningstegn sit portræt, indfattet i [[brillant (ædelsten)|brillanter]], til at bære på brystet. Derimod blev Danneskiold-Samsøe besynderligt nok ikke under ham [[Ridder af Elefanten]]. Denne orden skænkedes ham først ved [[Frederik V]]'s kroning [[1747]]. Den blev den gang sendt ham med den tilføjelse, at dette eksemplar af ordenen var det, Christian VI selv havde båret, og at kongen derfor troede, den ville være ham dobbelt kær.
Titler Samfund Historie Ledelse Organisationer Uddannelsesinstitutioner Ledere